Държавен вестник, бр. 4, 2010 г., стр. 9

БРОЙ  4	
Д Ъ Р Ж А В Е Н  В Е С Т Н И К 	
СТР.  9  
28. проучва и анализира общественото 
мнение преди провеждането на определена 
политика на агенцията и анализира публика­
циите в средствата за масово осведомяване за 
дейността на агенцията;
29. работи в координация със звената за 
връзки с обществеността на Министерството 
на земеделието и храните и на други админи­
стративни структури;
30. организира провеждането и протоколното 
осигуряване на официални и работни срещи, 
както и други изяви на изпълнителния директор 
и на ръководството на агенцията;
31. осъществява протоколната кореспонден­
ция на изпълнителния директор;
32. осъществява контакти с посолства на чуж­
ди държави в Република България за уреждане 
на протоколни и делови срещи с изпълнителния 
директор и с ръководството на агенцията;
33. организира, подпомага и изпълнява дей­
ности по възлагане на обществени поръчки.
Раздел VII
Специализирана администрация
Чл. 24. Специализираната администрация 
е организирана в 3 дирекции:
1. дирекция „Гори“;
2. дирекция „Лов и опазване на горите и 
дивеча“;
3. дирекция „Горска политика и стопански 
дейности“.
Чл. 25. Дирекция „Гори“:
1. контролира и анализира дейностите, 
свързани със създаването, възобновяването и 
стопанисването на горите, както и на земите 
от горския фонд;
2. организира, контролира и отчита дейности­
те, свързани с ловоустройство, лесоустройство, 
инвентаризацията и оценката на горския фонд, 
както и промените в него;
3. организира и контролира внедряването на 
научните постижения в областта на горското 
стопанство;
4. участва в работата на смесени комисии 
за научно-техническо сътрудничество;
5. разработва и препоръчва екологосъобразни 
методи, системи и технологии за възпроизвод­
ство и ползване на горите и внедряването им 
в областта на горското стопанство;
6. организира и ръководи изработването, 
поддържането, съхраняването и ползването на 
специализирани карти и регистри за земите 
и горите от горския фонд, както и за райо­
ните на произход на горските репродуктивни 
материали;
7. организира борбата с ерозията и свлачи­
щата в горския фонд чрез лесовъдски методи 
и способи;
8. контролира горската селекция, интродукци­
ята на горско-дървесни видове, производството 
и търговията на горските репродуктивни мате­
риали и съхраняването на горските генетични 
ресурси;
9. участва в разработването на програми за 
обучение, подготовка, квалификация и преква­
лификация на кадрите, необходими за горския 
отрасъл; 
10. изгражда и поддържа система за прогноза 
и сигнализация за болестите и вредителите в 
горите;
11. контролира изпълнението на проекти, 
планове и програми, свързани с възобновява­
нето, стопанисването, ползването и опазването 
на горите, и извършва инвеститорски надзор;
12. контролира и отчита дейността по защита 
на горите и земите от горския фонд;
13. изготвя предложения за категоризиране 
и прекатегоризиране на горите и на земите от 
горския фонд;
14. разработва програми за насърчаване 
участието на физическите и юридическите 
лица – собственици на гори, във всички етапи 
на възобновяване, стопанисване, управление и 
опазване на горите;
15. консултира физическите и юридическите 
лица – собственици на гори, по въпросите, 
свързани с възобновяването, стопанисването 
и управлението на горите и на земите от гор­
ския фонд; 
16. координира и организира информирането 
и обучението на физическите и юридическите 
лица – собственици на гори, за устойчиво 
стопанисване на горите им;
17. участва в разработването на механизми за 
устойчиво, природосъобразно и икономически 
ефективно стопанисване на горите и на земите 
от горския фонд;
18. участва в разработването, осъществяване­
то и контрола на национални и международни 
програми и проекти в областта на горското 
стопанство;
19. организира и контролира дейностите по 
сертификация на държавните гори;
20. организира изготвянето и контролира 
изпълнението на проекти за оценка, превенция 
и намаляване на ефекта от въздействието на 
неблагоприятните климатични промени и при­
родните бедствия върху горите и върху земите 
от горския фонд;
21. съгласува проекти за рекултивация на 
нарушени терени в горския фонд, контролира 
и участва в комисии за приемане на извърше­
ните рекултивации;
22. изготвя анализи и подпомага изпълнител­
ния директор на агенцията при определянето 
на националните приоритети в областта на 
горското стопанство в съответствие с национал­
ните интереси и критериите за членство в ЕС;